मृत्युदेखि डर मानेर हुँदैन । किनभने मृत्यु हरेक मान्छेले साथमा नै लिएर हिँडिरहेका हुन्छौँ । कतिवेला हुन्छ, त्यति मात्रै फरक हो । बुढेसकालमा चिन्ता लियो भने कानले सुन्दैन, आँखाले देख्दैन, दिमागले पनि काम गर्न छाड्छ । चिन्ता कसैले पनि लिनुहुँदैन भन्छु । हरेक चरणको आफ्नो उमेरमा खुसी रहनुपर्छ । जे छ त्यसमा खुसी हुनुहोस्, सन्तुष्ट हुनुहोस् । आफूसँग नभएको कुराको बारेमा सोचेर नबस्नुहोस् ।
